Document ID: 31998R0856

Ir-Regolament tal-Kummissjoni (KE) Nru 856/98
tat-23 ta'April 1998
li jemenda l-Annessi I, II, III, V, VII, VIII and IX tar-Regolament tal-Kunsill (KEE) Nru 3030/93 dwar ir-regoli komuni għall-importazzjonijiet tal-prodotti tat-tessuti minn pajjiżi barra l-Komunità
IL-KUMMISSJONI TAL-KOMUNITAJIET EWROPEJ,
Wara li kkonsidrat it-Trattat li jistabbilixxi il-Komunitajiet Ewropej,
Wara li kkonsidrat ir-Regolament tal-Kunsill (KEE) Nru 3030/93 tat-12 t'Ottubru 1993 dwar ir-regoli komuni għall-importazzjonijiet ta' ċerti prodotti tat-tessuti minn pajjiżi barra l-Komunità [1], kif emendat l-aħħar bir-Regolament tal-Kummissjoni (KE) Nru 339/98 [2], u partikolarment l-Artikolu 19 magħqud mal-Artikolu 17 dwar dan,
Billi, seħħew xi żbalji fin-Nomekaltura tad-Dwana għall-kategorija 76 fl-aħħar aġġornament ta' l-Anness I (lista tal-prodotti tat-tessuti), li kellha bżonn korrezzjoni;
Billi l-Kunsill iddeċieda permezz tad-Deċiżjoni tat-18 ta' Diċembru 1997 [3] li jadotta bħala bażi proviżorja protokolli addizzjonali dwar in-Negozju Ħieles u l-Ftehim Ewropew mar-Repubblika tal-Latvija u r-Repubblika tal-Litwanja dwar il-kummerċ tat-tessuti;
Billi l-Kunsill iddeċieda bid-Deċiżjoni tat-18 ta' Diċembru 1997 [4] li japplika fuq bażi provviżorja l-ftehim f'forma ta' bdil ta' ittri li jemendaw il-ftehim bejn il-Komunità Ewropea u r-Repubblika Soċjalista tal-Vjetnam dwar il-kummerċ tat-tessuti u tal-prodotti ta' l-ilbies inizjalat fil-15 ta' Diċembru 1992, kif l-aħħar emendat bil-ftehim f'forma ta' bdil ta' ittri inizjalati fl-1 t'Awwissu 1995;
Billi l-Kunsill iddeċieda bid-DeċIżjoni tat-18 ta' Diċembru 1997 [5] li japplika fuq bażi provviżorja l-Memorandum ta' Ftehim bejn il-Komunità Ewropea u r-Repubblika Għarbija ta' l-Eġittu dwar il-kummerċ tal-prodotti tat-tessuti:
Billi, wara l-aċċess tal-Mongolja fil-WTO u t-tmiem ta' l-applikazzjoni tar-restrizzjonijiet fuq waħda mill-kategoriji ta' prodotti li joriġinaw f'dak il-pajjiż, huwa meħtieġ li jkunu stabbiliti disposizzjonijiet li jirriflettu l-manteniment ta' l-arranġamenti għal iċċekkjar doppju fuq dik il-kategorija ta' prodotti;
Billi, wara t-talba ta' l-industrija Ewropea, huwa sewwa li jkunu stabbiliti limiti kwantitattivi għall-1998 dwar l-importazzjoni mill-ġdid fil-Komunità ta' ċerti prodotti tat-tessuti (kategoriji 159 u 161) ġejjin mir-Repubblika Popolari taċ-ċina wara operazzjonijiet ta' pproċessar estern f'dak il-pajjiż; billi l-importazzjonijiet diretti tal-prodotti tat-tessuti li jaqgħu fil-kategoriji 159 u 161 huma suġġetti għal-limiti kwantitattivi stipulati fl-Artikolu 2 tar-Regolament (KEE) Nru 3030/93;
Billi l-elementi kollha t'hawn fuq jagħmlu neċessarju li jkunu emendati l-porzjonijiet rilevanti ta' l-Annessi I, II, III, V, VII, VIII, u IX tar-Regulament (KEE) Nru 3030/93 biex jitqiesu l-bidliet introdotti li huma applikabbli għall-importazzjoni fil-Komunità ta' ċerti prodotti tat-tessuti ġejjin minn ċerti pajjiżi barra l-Komunità li jaqgħu taħt it-tifsira ta' l-Artikolu 19 tar-Regolament (KEE) Nru 3030/93;
Billi l-miżuri li għalihom hemm pprovdut f'dan ir-Regolament huma skond l-opinjoni tal-Kumitat tat-Tessuti,
ADOTTAT DAN IR-REGOLAMENT:
Artikolu 1
Regolament (KEE) Nru 3030/93 huwa emendat kif ġej:
1. l-Anness I huwa emendat kif indikat fl-Anness I ta' dan ir-Regolament.
2. l-Anness II huwa mibdul mill-Anness II ta' dan ir-Regolament.
3. Fl-Anness III, l-Artikolu 28 huwa mibdul b'dan it-test li ġej:
"L-Artikolu 28
1. Il-liċenza t'esportazzjoni li għaliha hemm riferenza fl-Artikoli 11 u 19 u ċ-ċertifikat ta' l-oriġni jistgħu jinkludu kopji addizzjonali indikati bħala tali kif suppost. Dawn għandhom isiru bl-Ingliż, bil-Franċiż u l-Ispanjol.
2. Jekk id-dokumenti li saret riferenza għalihom hawn fuq isiru bl-idejn, dawn iridu jsiru bil-linka u b'ittri kbar.
3. Fil-liċenza t'esportazzjoni jew fid-dokumenti ekwivalenti u ċ-ċertifikati ta' l-oriġni jridu jkunu ta' daqs 210 X 297 mm. Il-karta trid tkun bajda tal-kitba, mdaqqsa, bla ebda polpa mekkanika [6] u tiżen mhux inqas minn 25 g/m2. Kull parti jrid ikollha disinn guilloche stampat bħala sottofond li jagħmel kwalunkwe falsifikazzjoni b'mezzi mekkaniċi u kimiċi apparenti għall-għajn [7].
4. L-oriġinal biss ikun aċċettat mill-awtoritajiet kompetenti fil-Komunità bħala li hu validu għall-iskopijiet t'importazzjoni skond id-disposizzjonijiet ta' dan ir-Regolament.
5. Kull liċenza ta' esportazzjoni jew dokument ekwivalenti u ċ-ċertifikat ta' oriġni għandu jkollhom numru tas-serje standardizzat, stampat jew le, li bih ikun jista' jkun identifikat [8].
6. Dan in-numru jrid ikun kompost minn dawn l-elementi [9]:
- żewġ ittri li jidentifikaw il-pajjiż esportatur kif ġej:
-L-Argentina | = AR |
-L-Armenia | = AM |
-L-Azerbaijan | = AZ |
-Il-Bangladesh | = BD |
-Il-Belarus | = BY |
-Il-Brazil | = BR |
-Iċ-Ċina | = CN |
-L-Eġittu | = EG |
-L-Estonja | = EE |
-L-ex-repubblika Jugoslava tal-Maċedonja | = 96 |
-Il-Georgia | = GE |
-Hong Kong | = HK |
-L-Indja | = IN |
-L-Indonesja | = ID |
-Il-Kazakhstan | = KZ |
-Il-Kyrgyzstan | = KG |
-Il-Latvja | = LV |
-Il-Lituwanja | = LT |
-Il-Makaw | = MO |
-Il-Malasja | = MY |
-Il-Moldova | = MD |
-Il-Mongolja | = MN |
-Il-Pakistan | = PK |
-Il-Peru | = PE |
-Il-Filippini | = PH |
-Singapore | = SG |
-Il-Korea t'Isfel | = KR |
-Is-Sri Lanka | = LK |
-It-Taiwan | = TW |
-It-Taġikistan | = TJ |
-It-Tajlandja | = TH |
-It-Turkmenistan | = TM |
-L-Ukrajna | = UA |
-L-Emirati Għarab Magħquda | = AE |
-L-Uruguay | = UY |
-L-Uzbekistan | = UZ |
-Il-Vjetnam | = VN |
- Żewġ ittri li jidentifikaw l-Istat Membru maħsub għad-destinazzjoni kif ġej:
-AT | = L-Awstrija |
-BL | = Il-Benelux |
-DE | = Ir-repubblika Federali tal--Ġermanja |
-DK | = Id-Danimarka |
-EL | = Il-Greċja |
-ES | = Spanja |
-FI | = Il-Finlandja |
-FR | = Franza |
-GB | = Ir-Renju Unit |
-IE | = L-Irlanda |
-IT | = L-Italja |
-PT | = Il-Portugall |
-SE | = L-Isvezja |
- Numru mill-wieħed sad-disgħa li jindika s-sena tal-kwota jew tas-sena li fiha kienu rrekordjati l-esportazzjonijiet, f'każ ta' prodott li jidher fit-Tabella A ta' dan l-Anness, li jikkorrispondi ma' l-aħħar figura fis-sena ikkonċernata, eżempju, "5" għall-1995. Fil-każ ta' prodotti ġejjin mir-Repubblika Popolari taċ-Ċina mniżżlin fl-Appendiċi Ċ ta' l-Anness V dan in-numru għandu jkun "1" għas-sena 1995, "2" għas-sena 1996, "3" għas-sena 1997 u l-kumplament,
- numru bi tnejn li jidentifika l-uffiċju tal-ħruġ fil-pajjiż esportatur,
- numru b'ħamsa li jkun wara xulxin bejn 00001 u 99999 allokat lil Stat Membru speċifiku tad-destinazzjoni."
4. It-Tabella A ta' l-Anness III hija mibdula bl-Anness III ta' dan ir-Regolament.
5. Il-kampjun taċ-ċertifikat oriġni ta' Hong Kong mehmuż ma' l-Anness III huwa mibdul mal-kampjun fl-Anness IV ta' dan ir-Regolament.
6. Il-kampjun tal-liċenza ta' esportazzjoni ta' Hong Kong mehmuża fl-Anness III huwa mibdul mal-kampjun fl-Anness V ta' dan ir-Regolament.
7. Fl-Anness V, it-tabella fl-Anness VI ma' dan ir-Regolament hija miżjuda fl-aħħar.
8. Fl-Anness VII, it-tabella għaċ-Ċina hija mibdula mit-tabella fl-Anness VII ma' dan ir-Regolament u t-tabella għall-Vjetnam fl-Anness VII hija miżjuda fl-aħħar.
9. L-Anness VIII huwa mibdul bl-Anness VIII ma' dan ir-Regolament.
10. L-Anness IX huwa mibdul bl-Anness IX ma' dan ir-Regolament.
Artikolu 2
Dan ir-Regolament jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament ikun jorbot fl-intier tiegħu u japplika direttament fl-Istati Membri kollha.
Magħmul fi Brussel, 23 t'April 1998.

Labels: 1
3
5